Jabarkan 2000-an: Pasca-kejayaan dari Jamal Abdillah dalam bahasa melayu

Pada 30 Mac 2002, album ke-14 Jamal, Segala Cinta telah dikeluarkan dan ia merupakan album pertamanya dalam tempoh 4 tahun sejak album Samrah. 3 lagu dalam album ini telah dikeluarkan sebagai single termasuk runut tajuk.

Jamal juga berduet bersama Ramlah Ram dengan menyumbangkan runut bunyi filem Mendam Berahi yang juga bertajuk sama. Setahun kemudian, Jamal muncul dengan album kompilasi Raja Pop. Kebanyakan lagu di dalam album ini ialah daripada album yang terdahulu serta mengandungi dua lagu baru yang menampilkan Siti Sarah dan Francissca Peter.

Antara 2005 dan 2009, Jamal muncul dengan dua album studio, Aku Penghibur dan Tak Hilang Cinta. Menerusi album Aku Penghibur, 3 lagu dikeluarkan sebagai single – "Gadis Melayu", "Seroja" dan "Lagu Gembira" menampilkan duet bersama Ning Baizura. Manakala untuk Tak Hilang Cinta, 3 lagu dikeluarkan sebagai single, iaitu "Apa Lagi", "Tak Hilang Cinta" dan "Terpesona Dusta" menampilkan duet bersama Daly Ahli Fiqir.